अज्ञात वाहन की चपेट में आने से बाइक सवार की मौत, दो घायल
सुखी सेवनिया इलाके में अज्ञात वाहन की टक्कर से बाइक सवार एक युवक की मौत हो गई। जबकि उसके दो साथी गंभीर रूप से घायल हो गए। घायलों का अस्पताल में इलाज चल रहा है। घटना गुरुवार देर रात ग्राम डेहरी के पास हुई। पुलिस ने अज्ञात वाहन के खिलाफ मामला दर्ज किया है।
पुलिस के मुताबिक सुंदर नगर, छोला मंदिर निवासी 22 वर्षीय राकेश साहू नमकीन की दुकान में काम करता था। वह गुरुवार की रात करीब 10 बजे अपने दो साथियों छोला मंदिर निवासी भूपेंद्र प्रजापति (20) आैर सागर निवासी सुधीर प्रजापति (28) के साथ बाइक से सागर से भोपाल आ रहा था। बाइक राकेश चला रहा था। सूखी सेवनिया के ग्राम डेहरी के पास सामने से अज्ञात वाहन ने टक्कर मार दी। जिसमें राकेश की घटनास्थल पर ही मौत हो गई। जबकि सुधीर आैर भूपेंद्र को अस्पताल में भर्ती कराया गया है। पुलिस अज्ञात वाहन की तलाश कर रही है।
hin_Deva hin_Deva hin_Deva